  Туспуктэм: Руслан Нуриахметов Наталия Сильвестрова 27-тӥ южтолэзьысен 10-тӥ оштолэзёзь Удмуртиын «Пешеход» ужрад ортчоз. Со пыдын ветлӥсьёсын сюрес вылын шудтэм учыръёсты палэнтон понна радъяське, ивортӥз элькунысь ГИБДД-лэн пресс-службаез. 2023-тӥ арлэн кутсконысеныз Удмуртиын пыдын ветлӥсьёсьёсты шуккон 84 учыр пусйизы. 14 учырын адями быриз, соос пӧлын куинь нылпиос. 72 мурт сӧсырмыны сюриз, соос пӧлысь укмысэз быдэ вуымтэос. Пыдын ветлӥсьёсты шуккон учръёслэн 42 процентэз сюресэз выжон вылын пусъемын, шуэрес учыр транспортэз нуллӥсьёслэн сюрес вылтӥ ветлон куронъёсты тӥямзы сэрен кылдӥз. Каръёс, гуртъёс сьӧрысь сюресъёс вылын шугадӟонъёсын куать мурт быриз. Тодэ вайытом, Эгра ёросын федерал сюреслэн люкетэз куашказ. Тегъёс: сюресъёс сюресвылынчакласькон ГИБДД Удмуртия  